Manila Doctors College

Ing Manila Doctors College (MDC) metung yang pipagaralan a miyayampang cursung academicu at makuyad a cursung maki certificate kareng paksang makayagum king medicina (allied medical services) o kareng alit at cienciang liberal (liberal arts and sciences). Mitatag ya ing MDC kanitang 1975 bilang w:School of w:Nursing ning Manila Doctors Hospital. Ing Metrobank Foundation ing palakad kaniti. Kanitang banwang 2004, miyalis ya manibat king Menila papunta king Pasay Lakanbalen ing campus ning MDC.

History

Amlat 

Mitatag ya ing escuela anyang kalibingsyam nang aniversariu ning Manila Doctors Hospital at minuna yang mekilala antimong MDH School of Nursing. Sadya, atyu king kapat a pisu (floor) ning Manila Doctors Hospital king United Nations Avenue. Kayabe la kareng kayanib a mitatag di Dr. Gonzalo F. Austria, Dr. Fidel Estrada, Dr. Jose Villanueva at aliwa pang kayanib ning [[w:Board of Directors ning Ospital. Metung ya kareng minunang minugit o minye direccion i Mrs. Cristeta T. Patajo, ing minunang principal, ampo ing kayang kayantabe (assistant), i Mrs. Velma Iñigo. 

Maragul yang tanda (milestone) king kayang amlat ing pamiyalis na king pamanibala ning Metrobank Foundation ning Manila Medical Services, Inc. ketang w:February 1979. Anyang miyalis ya, mepili ya ing metung a bayung grupu da reng director ning ospital, a panimunan da ri Dr. George S. K. Ty antimong Talapamuntuk (Chairman) ampo i Mr. Edgardo Espiritu antimong Pamuntuk (President). Uli na niti, matalik yang meragul ing colegiu. Mitikdo ya ing metung a gusaling maki atlung pisu (floor o palapag) a maki cuartung pipagaralan, laboratoriu ampong oficinang administrativu.

Damla’t Talindo (Mission and Vision Statement) 

Akakit mi ya ing Manila Doctors College antimung modelu o tatalangan dang institucion ning matas a pamanigaral king kabulasan ampo kareng aliwang larangan, antimong centru ning pamisaplala ning tau a makataladad king kalinangan ning kabyasnan ampong pamaningat (nurturance).

Pikwanan 
 Manila Doctors College http://www.mdc.edu.ph/ 
 Manila Doctors College Student Manual

Ding Universidad at Colegiu king Filipinas